**ANUNȚ**

**referitor la proba scrisă programată a avea loc la data de 12.11.2020 în cadrul concursului de recrutare organizat de ANABI**

Pentru desfășurarea în condiții de siguranță a concursului, respectiv pentru prevenirea și combaterea efectelor pandemiei de COVID-19, **vă informăm** asupra măsurilor luate de ANABI, în vederea protejării sănătății tuturor participanților la proba scrisă și a personalului propriu.

ANABI va întreprinde toate demersurile ca sălile în care se va desfășura proba scrisă să fie dezinfectate prin nebulizare, atât înainte de intrarea candidaților cât și după proba scrisă.

**În ziua probei scrise, candidații au următoarele obligații:**

* Să îşi măsoare temperatura corporală, iar dacă aceasta este de peste 37.3°C, să procedeze în concordanţă cu reglementările în vigoare;
* Să îşi dezinfecteze mâinile înainte de a intra în Facultatea de drept (Amfiteatrul Eliescu/Negulescu), unde vor susţine proba scrisă;
* Să repecte regulile de distanțare fizică de minimum 1.5 metri față de oricare altă persoană, pe toată perioadă în care se vor afla la locația unde se va desfășura proba scrisă;
* Să îşi aducă propriile instrumente de scris de culoare albastră;
* Pe toată perioada în care se vor afla în interiorul Facultăţii de drept (Amfiteatrul Eliescu/Negulescu), candidaţii vor purta mască medicală.

**La intrarea în incintă, candidații vor completa o** *Declarație pe proprie răspundere pentru prevenirea şi combaterea infectării cu COVID 19*.

De asemenea, înainte de a se permite accesul participanţilor în sala de examen, se va proceda la verificarea temperaturii corporale (care nu trebuie să depăşească 37.3 0 C) în concordanță cu reglementările în vigoare.

**După proba scrisă:**

În cazul în care prezentați simptome specifice COVID-19 în perioada de 14 zile de la data desfășurării probei scrise, vă rugăm să contactați Direcția de Sănătate Publică sau medicul de familie, precum şi ANABI.

Prioritatea noastră este siguranța si sănătatea participanților la proba scrisă și a personalului ANABI.

Vom continua să monitorizăm recomandările autorităților naționale și vom lua orice măsuri care sunt necesare pentru a oferi candidaților înscriși pentru proba scrisă, condiții cât mai sigure.

În cazul în care aveți întrebări suplimentare referitoare la măsurile luate, vă invităm să ne contactați la 0372.573.000, interior 113.

**Vă mulțumim pentru înțelegere!**